**Приложение I: Нови инициативи**

| **№** | **Наименование** | **Описание[[1]](#footnote-2)**  |
| --- | --- | --- |
| **Нови стимули за работните места, растежа и инвестициите** |
|  | **Инициатива за младежта** |  **Инициативата включва предложение за създаването на Европейски корпус за солидарност** **(**законодателна/незаконодателна**) и приоритетни мерки за изпълнението на свързаните с младежта аспекти на Програмата за умения, в това число рамка за качеството на чиракуването и предложение за повишаване на мобилността на чиракуващите** (законодателна); **модернизиране на училищното и висшето образование** (незаконодателна; второ тримесечие/2017 г.)**; както и предложение за подобряване на проследяването на резултатите на завършилите висше образование, както и на младите хора, завършили професионален курс на образование и обучение** (законодателна/незаконодателна); второ тримесечие/2017 г.)**.**  |
|  | **Изпълнение на Плана за действие за кръговата икономика** | **Това включва стратегия относно използването, повторната употреба и рециклирането на пластмасите** (незаконодателна; четвърто тримесечие/2017 г.)**; мерки по отношение на водите: предложение за регламент относно минималните изисквания за качество на повторно използваната вода** (включително оценка на въздействието; член 192 от ДФЕС; второ тримесечие/2017 г.)**;** **Преглед по REFIT на Директивата за питейната вода** (включително оценка на въздействието; член 192, параграф 1 от ДФЕС; четвърто тримесечие/2017 г.)**; инициатива за разрешаване на правните, техническите или практическите затруднения в допирните точки между законодателните актове, свързани с химикалите, продуктите и отпадъците** (незаконодателна; четвърто тримесечие/2017 г.)**; и рамка за мониторинг на кръговата икономика** (незаконодателна); трето тримесечие/2017 г.)**.** |
|  | **Финансова рамка за периода след 2020 г.** | **Всеобхватно предложение за следващата многогодишна финансова рамка, включително относно собствените ресурси** (законодателна/незаконодателна); член 312 от ДЕС). |
| **Свързан цифров единен пазар** |
|  | **Изпълнение на Стратегията за Цифровия единен пазар**  | **Средносрочен преглед на изпълнението на Стратегията за Цифровия единен пазар**  |
| **Устойчив енергиен съюз с ориентирана към бъдещето политика по въпросите на изменението на климата** |
|  | **Изпълнение на Стратегията за Енергиен съюз: пътуване и увеличена мобилност с ниски емисии** | **Прегледи по REFIT на няколко ключови законодателни акта, изтъкнати в плана за действие относно мобилността с ниски емисии: стратегии за периода след 2020 г. за леки автомобили/микробуси и камиони, автобуси и туристически (междуградски) автобуси** (законодателна, включително оценка на въздействието; второ тримесечие/2017 г.)**; Директивата за чистите превозни средства** (включително оценка на въздействието; член 192 от ДФЕС; второ тримесечие/2017 г.)**; и директивите за „Евровинетка“ и за европейската услуга за електронно събиране на такса за изминато разстояние (EETS)** (включително оценка на въздействието; член 91 от ДФЕС; второ тримесечие/2017 г.)**. Тази инициатива включва прилагането на международното споразумение относно емисиите от въздухоплавателни средства (ICAO)** (законодателна, включително оценка на въздействието; член 192 от ДФЕС; първо тримесечие/2017 г.)**.**  |
| **По-задълбочен и по-справедлив вътрешен пазар със засилена промишлена база** |
|  | **Изпълнение на Стратегията за единния пазар** | **Резултатите ще включват преглед по REFIT на законодателството относно стоките** (законодателна/незаконодателна, включително оценка на въздействието); членове 43, 114 и 207 от ДФЕС; второ тримесечие/2017 г.)**, инициатива за дружественото право за улесняване на използването на цифровите технологии през целия жизнен цикъл на дружествата, както и за презграничните сливания и разделяния** (законодателна, включително оценка на въздействието; трето—четвърто тримесечие/2017 г.)**, инициатива за координирани оценки на здравните технологии** (законодателна/незаконодателна, включително оценка на въздействието; четвърто тримесечие/2017 г.) **и мерки за по-добро прилагане на правилата на единния пазар в рамките на по-широк пакет от мерки за прилагане, включително предложения за Единен цифров портал** (законодателна/незаконодателна, включително оценка на въздействието; член 114 от ДФЕС; първо тримесечие/2017 г.) **и за инструмент за информация за единния пазар** (законодателна, включително оценка на въздействието; първо тримесечие/2017 г.), **модернизиране на SOLVIT** (незаконодателна; първо тримесечие/2017 г.) **и предоставянето на правомощия на националните органи за защита на конкуренцията, за да бъдат по-ефективни правоприлагащи органи** (законодателна/незаконодателна, включително оценка на въздействието; второ тримесечие/2017 г.). |
|  | **По-справедливо данъчно облагане на предприятията** | **Инициативата включва изпълнението на плана за действие относно ДДС чрез предложения по REFIT за окончателен режим на ДДС и за ставките на ДДС** (законодателна, включително оценка на въздействието; член 113 от ДФЕС; трето тримесечие/2017 г.)**, по-добро административно сътрудничество и пакет за опростяване с цел намаляване на административната тежест за предприятията и данъчните администрации** (законодателна, включително оценка на въздействието; член 113 от ДФЕС; четвърто тримесечие/2017 г.**); предложение за списък на ЕС на юрисдикциите на трети държави, които не спазват стандартите за добро управление в областта на данъчното облагане** (незаконодателна; трето тримесечие/2017 г.)**; и прилагане в законодателството на ЕС на международното споразумение относно преодоляване на намаляването на данъчната основа и прехвърлянето на печалби (Base Erosion and Profit Shifting — BEPS)** (законодателна/незаконодателна, включително оценка на въздействието; второ тримесечие/2017 г.)**.** |
|  | **Изпълнение на Космическата стратегия за Европа** | **Законодателни предложения за правителствени спътникови комуникационни услуги** (включително оценка на въздействието; член 189 от ДФЕС; четвърто тримесечие/2017 г.) **и мерки за улесняване на навлизането на пазара на космически услуги и данни** (законодателна/незаконодателна)**.** |
|  | **Изпълнение на Плана за действие за изграждане на Съюз на капиталовите пазари**  | **В рамките на средносрочен преглед** (незаконодателна; второ тримесечие/2017 г.) **ще се направи оценка на напредъка по отношение на изпълнението на Съюза на капиталовите пазари и ще бъдат определени потенциалните допълнителни мерки, необходими за подобряване на финансирането на икономиката. Новите мерки ще включват рамка на европейски продукт за лично пенсионно осигуряване** (законодателна/незаконодателна, включително оценка на въздействието); член 114 от ДФЕС; второ тримесечие/2017 г.)**; преглед по REFIT на Регламента за европейската пазарна инфраструктура (**включително оценка на въздействието; член 114 от ДФЕС; първо тримесечие/2017 г.)**; план за действие относно финансовите услуги на дребно** (незаконодателна; първо тримесечие/2017 г.)**; и допълнителни делегирани законодателни актове за улесняване на финансирането на инфраструктурни предприятия от страна на институционални инвеститори** (включително оценка на въздействието; четвърто тримесечие/2016 г.)**.** |
| **По-задълбочен и по-справедлив икономически и паричен съюз** |
|  | **Силен Съюз, основаващ се на силен Икономически и паричен съюз (ИПС)** | **В** **Бялата книга за бъдещето на Европа** (незаконодателна; първо тримесечие/2017 г.), **определяща мерките относно реформирането на ЕС, състоящ се от 27 държави членки, 60 години след подписването на Римските договори, ще бъде включено също така бъдещето на ИПС, свързано с подготовката на втория етап от задълбочаването на ИПС в новия политически и демократичен контекст, включително ориентирано към стабилност преразглеждане на Пакта за стабилност и растеж и последващите действия във връзка с член 16 от Договора за стабилност, координация и управление в Икономическия и паричен съюз (включване на същността на посочения договор в правната уредба на Европейския съюз). Инициативата ще включва и преглед на Европейската система за финансов надзор (ЕСФН) с цел засилване на ефективността и ефикасността на надзора на макро- и микропруденциално равнище.**  |
|  | **Европейски стълб на социалните права** | **След приключването на обществената консултация в инициативата ще бъде очертано предложение за стълб на социалните права** (първо тримесечие/2017 г.) **и ще бъдат представени свързаните с него инициативи, например инициативи за справяне с предизвикателствата на равновесието между професионалния и личния живот, пред които са изправени работещите семейства** (законодателна/незаконодателна, включително оценка на въздействието; членове 153 и 157 от ДФЕС)**, относно достъпа до социална закрила** (законодателна/незаконодателна, включително оценка на въздействието; членове 153 и 292)**, и прилагането на Директивата за работното време** (незаконодателна)**, както и преглед по REFIT на Директивата относно задължението за писмено заявление, с която се установява задължение за работодателя да информира работещите лица относно условията, приложими към договора или към трудовите правоотношения** (законодателна, включително оценка на въздействието; член 153, параграф 1, буква б) и член 154 от ДФЕС). |
| **Търговия: разумно и балансирано споразумение за свободна търговия със САЩ** |
|  | **Изпълнение на стратегията „Търговия за всички“** | **Успоредно с продължаването и приключването на двустранните преговори (например с Япония) и със започването на нови преговори с Австралия** (включително оценка на въздействието; първо тримесечие/2017 г.)**, Чили** (включително оценка на въздействието; второ тримесечие/2017 г.) **и Нова Зеландия** (включително оценка на въздействието; първо тримесечие/2017 г.) **относно споразумения за свободна търговия, тази инициатива включва допълнително укрепване на инструментите за търговска защита на ЕС с предложение за изменение на антидъмпинговото законодателство на ЕС** (включително оценка на въздействието; четвърто тримесечие/2016 г.) **в съответствие със съобщението на Комисията от 18 октомври 2016 г.** |
| **Пространство на правосъдие и основни права, изградено върху взаимно доверие** |
|  | **Пакет относно защитата на данните** | **Пакетът** (първо тримесечие/2017 г.) **ще включва привеждането в съответствие на правилата за защита на личните данни, когато се обработват от институциите на ЕС, с новите общи правила за защита на данните** (законодателна; член 16 от ДФЕС)**, преглед по REFIT на Директивата за правото на неприкосновеност на личния живот и електронни комуникации** (включително оценка на въздействието; членове 114 и 116 от ДФЕС), **както и рамка за решения относно адекватността на обмена на лични данни с трети държави.**  |
|  | **Напредък към ефективен и действителен Съюз на сигурност** | **Изпълнение на програмата на Съюза на сигурност и на Плана за действие относно финансирането на тероризма с предложения за хармонизиране на правната уредба на престъпленията и санкциите, свързани с изпирането на пари** (законодателна; член 83 от ДФЕС; четвърто тримесечие/2016 г.)**, за укрепване на взаимното признаване на решенията за блокиране и конфискация на активи от престъпления** (законодателна; включително оценка на въздействието; член 82 от ДФЕС; четвърто тримесечие/2016 г.) **и за справяне с незаконното движение на парични средства в брой** (законодателна, включително оценка на въздействието; членове 33 и 114 от ДФЕС; четвърто тримесечие/2016 г.) **и незаконната търговия с предмети на културата** (законодателна, включително оценка на въздействието; Член 207 от ДФЕС; четвърто тримесечие/2016 г.)**. Тази инициатива включва също предложение за Система на ЕС за информация за пътуванията и разрешаването им (ETIAS)** (законодателна); член 77, параграф 2, букви б) и г) от ДФЕС; четвърто тримесечие/2016 г.), **както и последващи действия във връзка с работата на групата на високо равнище по въпросите на информационните системи и оперативната съвместимост.**  |
| **Към нова политика за миграцията** |
|  | **Изпълнение на Европейската програма за миграцията** | **Изготвяне на средносрочен преглед на изпълнението на Европейската програма за миграцията, като бъдат консолидирани и подложени на оценка постиженията по различните направления, включително прилагането на новата рамка за партньорство с трети държави в областта на миграцията.**  |
| **По-силен участник на световната сцена** |
|  | **Изпълнение на Европейския план за действие в областта на отбраната** | **Включително предложение за Европейски фонд за отбрана и мерки за подобряване на използването и ефективността на правилата за възлагане на обществени поръчки** (законодателна/незаконодателна)**.** |
|  | **Изпълнение на Глобалната стратегия на ЕС** | **Включително, по-специално, усилията за насърчаването на държавната, икономическата, екологичната/климатичната и обществената устойчивост, по-специално в съседните на ЕС държави и в по-широките съседни региони** (незаконодателна). |
|  | **Стратегия на ЕС за Сирия** | **В стратегията ще бъде определено как ЕС може да помогне за изграждането на една мирна и стабилна сирийска нация и за плуралистично и толерантно гражданското общество в Сирия** (незаконодателна; първо тримесечие/2017 г.)**.** |
|  | **Партньорство Африка—ЕС: нов тласък** | **С инициативата ще бъдат определени стратегическите цели и приоритети на ЕС в отношенията му с Африка** (незаконодателна; второ тримесечие/2017 г.)**.**  |
| **Съюз на демократичната промяна** |
|  | **Модернизиране на процедурите по комитология**  | **Предложения за привеждане в съответствие на правилата за вторично законодателство с актуализираните правила на Договора** (законодателна; първо тримесечие/2017 г.)**; и оценка на демократичната легитимност на съществуващите процедури за приемане на делегирани актове и актове за изпълнение** (незаконодателна; първо тримесечие/2017 г.)**.** |
|  | **По-стратегически подход към прилагането на законодателството на ЕС** | **Мерки за засилване на усилията по прилагането, изпълнението и влизането в сила на законодателството на ЕС** (незаконодателна; четвърто тримесечие/2016 г., **в съответствие с приоритетите на Комисията; конкретни предложения, за да се гарантира по-добро прилагане на правилата на единния пазар** (вж. точка 6 по-горе), **както и инициативи по REFIT, за да се гарантира правилното изпълнение и прилагане на законодателството в областта на околната среда, включително гарантиране на спазването на екологичните норми** (незаконодателна; трето тримесечие/2017 г.), **достъп до правосъдие** (незаконодателна; първо тримесечие/2017 г.) **и мониторинг, прозрачност и отчетност** (законодателна/незаконодателна); второ тримесечие/2017 г.)**.** |

1. В настоящото приложение Комисията предоставя допълнителна информация, доколкото е на разположение, относно инициативите, включени в нейната Работна програма, в съответствие с Междуинституционалното споразумение за по-добро законотворчество. Информацията в скоби под описанието на всяка инициатива е само ориентировъчна и подлежи на промени по време на подготвителния процес, по-специално с оглед на резултатите от процеса на оценка на въздействието. [↑](#footnote-ref-2)